Valse wedergeboorte – AntWoord
As die aanhaling van Philo jou verstaan van wedergeboorte is, of selfs as jy dink dat dit is wat Paulus bedoel het in sy skrywes, dan het jy werklik nog nooit erns gemaak met die Bybelse teks waar daar na wedergeboorte verwys word of met ‘n werklike wedergeboorte in jou eie lewe nie. Ek sê hierdie nie om beledigend te wees nie, maar ek wil aandui dat Philo se beskrywing van “wedergeboorte” ‘n absolute karikatuur maak van hoe wedergeboorte in die Nuwe Testament beskryf word.
Dit is jammer dat jy my bedoelinge in twyfel trek met die vrae wat ek gevra het oor jou verstaan van die begrip “wedergeboorte”. Dit was werklik eerlike vrae waarmee ek jou bloot beter wou verstaan. En ek mag mos maar sê ek verskil van wat jy reeds gesê het en dan verdere vrae vra vir nog meer duidelikheid vóórdat ek my eie sienings verduidelik. Dit was nog nooit my bedoeling om die onus bloot na jou te verplaas sonder dat ek ooit my eie verduidelikings hoef te gee nie. Maar jy het my nie ‘n kans gegee om so te doen nie en beskuldig my op premature wyse van “versuim” en “swye”. Jy maak hopeloos te gou aannames oor wat ek met my vrae sou bedoel! As my kommunikasiestyl, wat dikwels ten doel het om graag eers meer inligting in te win, vir jou soos “obfuskasie” voel en as jy my bona fides in twyfel trek, dan is dit tog sekerlik beter dat ons eerder maar hierdie gesprek beëindig.
3) …vals, bloot omdat ‘n entiteit soos die Heilige Gees (wat volgens die Bybel wedergeboorte skenk) nie bestaan nie. Iemand se ervaring van ‘n sogenaamde “wedergeboorte” sal dan waarskynlik met bepaalde sielkundige terme verklaar kan word (wat waarskynlik verband hou met die humanistiese verklaring van hoe geloof in ‘n “god” of “gode” oorblyfsels is van die mens se evolusionêre ontwikkeling met ‘n bepaalde funksie, maar dat die waarde van godsdiens in die moderne era uitgedien en irrelevant geword het.) M.a.w. die mens het God dan na sy eie beeld geskep (God is ‘n illusie). Let egter daarop dat hierdie verduideliking nie die realiteit van ‘n bepaalde ervaring wat baie mense het, ontken nie (waarvan jou verwysing na Philo se beskrywing, ‘n goeie voorbeeld sou wees), en ook nie dat so ‘n ervaring nie tot veranderde gedrag kan lei nie. Dit is bloot dat hierdie ervaring met God niks te make het nie bloot omdat God nie werklik bestaan nie.
Ek sien egter dat jy dit skynbaar moeilik vind om te verstaan dat ek jou hiermee nie probeer beledig, veroordeel of ‘n persoonlike aanval loods nie, maar dat dit bloot die gevolgtrekking van ‘n logiese redenasie is (sien bv. The Incoherence of Claiming to be an “Ex-Christian”). Jou sensitiwiteit hieroor verbaas my regtig, want ek vind dit ironies dat jy elemente van ‘n vervloë geloof probeer verdedig siende dat jy dit nou alles in elk geval as bog beskou.